Azizi masjidi

Azizi masjidi – Indoneziyaning Shimoliy Sumatra hududidagi Langkat tumaniga qarashli Tanjung Pura shahrida joylashgan masjid. Avval Langkat sultonligining davlat masjidi boʻlgan.

 Tarixi 
1889-yilda Langkat sultonligining XIX asr oxirlaridagi hukmdori Tengku sulton Hoji Muso al-Xolidiy al-Muazzamshohning oʻgʻli Tengku sulton Abdulazizning topshirigʻi bilan masjidning qurilish ishlari boshlangan. Masjid loyihasi nemis meʼmori tomonidan ishlab chiqilgan. Qurilish ishlarining katta qismini Langkatdagi xitoylik aholi amalga oshirgan. Qurilish uchun zarur materiallar Penang va Singapurdan Batang Serangan daryosi orqali keltirilgan va obyektga 80 ta hoʻkiz arava yordamida tashilgan. Abdulaziz masjid qurilishi tugashidan avval vafot etganligi sababli ishlarni uning oʻgʻli Tengku sulton Mahmud Rahmatshoh davom ettirgan. Masjid qurilishi 1902-yil 13-iyunda yakunlangan. 1926-yilda masjid minorasi bunyod etilgan.

Masjid 1978–1979, 1980–1981 va 1990–1991-yillarda bir necha bor taʼmirlangan.

 Meʼmorchiligi 
Masjid taxminan  maydonga ega majmuada joylashgan. Asosiy namozxona taxminan 25 x 25 m (taxminan 82 x 82 fut). Asosiy namozxonaning shimol, janub va sharq tomonlarida 3 ta Mugʻal meʼmorchiligi uslubida yaratilgan kirish eshiklari mavjud. Masjidning yuqori qismida Mugʻal uslubidagi mis gumbazlar qurilgan boʻlib, ulardan eng ogʻiri taxminan 36 tonnani tashkil qiladi.. Ichki qismi, asosan, marmardan qurilgan boʻlib, italyan kristalli lyustralar bilan bezatilgan. Masjid majmuasi ichida Langkat sultonligiga mansub bir nechta shoh oilasi vakillarining qabrlarini ham uchratish mumkin.

Malayziyaning Kedah shtatidagi Zahir masjidi Azizi masjidi meʼmorchiligidan ilhomlanib yaratilgan.

 Yana qarang 
 Indoneziyada islom
 Indoneziyadagi masjidlar roʻyxati

 Manbalar 

 Adabiyotlar 




 Havolalar 

Turkum:20-asr Osiyodagi masjidlari
Turkum:Langkat tumani
Turkum:Osiyodagi gumbazli masjidlar
Turkum:Osiyodagi minorali masjidlar
Turkum:1902-yilda qurib bitkazilgan masjidlar
Turkum:Shimoliy Sumatradagi masjidlar